“Ons wil egter die prestasie van ’n aantal studente wat daarin geslaag het om uitsonderlike resultate te behaal, beklemtoon. Alhoewel die meerderheid al ’n aantal jare tuisskolers is, het sommige eers in 2020 by ons aanlyn skool aangesluit toe hul eie skole gesluit is tydens die afsonderingstydperk. As virtuele skool het ons daarin geslaag om vir hierdie leerders ’n veilige en ononderbroke alternatief bied.”
Cronjé meen die konstante prestasie van hierdie leerders is ’n getuienis van die doeltreffendheid van aanlyn leer te midde van ’n besonders uitdagende akademiese jaar.
Sy reken ook dit is die geskikte tyd vir die departement van basiese onderwys om te kyk na die herstrukturering van die tradisionele skoolstelsel deur e-leer-elemente in te faseer.
“Dit was ongelooflik moeilik om verlede jaar skool te voltooi. Ek het ’n deeltydse werk en dit het baie van my tyd in beslag geneem. Die ervaring deur Brainline was egter ongelooflik. Ek kon saans, soggens voor werk en naweke na die opgeneemde lesse kyk en studeer. Ek voel dat Brainline verlede jaar uitgeblink het in die bestuur en organisasie van my skoolproses,” het Burns gesê.